AIŠKINAMASIS RAŠTAS

Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo

**1. Parengto tarybos sprendimo projekto tikslai ir uždaviniai**

Nauji daugiabučių namų šildymo ir karšto vandens sistemų priežiūros (eksploatavimo) maksimalūs tarifai (toliau – Tarifai) turi būti patvirtinti dėl šių priežasčių:

* 1. To reikalauja teisės aktai:
     1. Lietuvos Respublikos vietos savivaldos įstatymas;
     2. Lietuvos Respublikos šilumos ūkio įstatymas
     3. Valstybės kainų ir energetikos kontrolės komisijos 2003 m. rugpjūčio 7 d. nutarimas „Dėl daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“.

1.2. Tarifai bus diferencijuoti pagal konkrečius daugiabučių gyvenamųjų namų ir šilumos punktų, šildymo sistemos vamzdynų ir karšto vandens tiekimo sistemų vamzdynų tipus; pastatų bendrąjį plotą (koeficientas k1), eksploatavimo laiką po sistemos įrengimo arba atnaujinimo (koeficientas k2). Namų bendrojo ploto ir sistemų eksploatavimo laiko įtaka tarifų dydžiui pateikiama lentelėje):

|  |  |  |  |  |  |
| --- | --- | --- | --- | --- | --- |
| Pastato bendrasis plotas, m2 | Koeficiento k1 reikšmės | Sistemos ar jos dalių eksploatavimo laikas po įrengimo arba atnaujinimo | | | |
| iki 10 metų | 10–20 metų | 20–30 metų (Karšto vandens sistemai – iki 25 metų) | virš 30 metų (Karšto vandens sistemai – virš 25 m.) |
| Koeficiento k2 reikšmė | | | |
| 0,9 | 1 | 1,1 | 1,2 |
| iki 1000 | 1,2 | 1,08 | 1,2 | 1,32 | 1,44 |
| 1001–2000 | 1,1 | 0,99 | 1,1 | 1,21 | 1,32 |
| 2001–3000 | 1 | 0,9 | **1** | 1,1 | 1,2 |
| 3001–4000 | 0,9 | 0,81 | 0,9 | 0,99 | 1,08 |
| 4001–5000 | 0,8 | 0,72 | 0,8 | 0,88 | 0,96 |
| 5001–6000 | 0,7 | 0,63 | 0,7 | 0,77 | 0,84 |
| 6001–7000 | 0,6 | 0,54 | 0,6 | 0,66 | 0,72 |
| Daugiau kaip 7000 | 0,5 | 0,45 | 0,5 | 0,55 | 0,6 |

1.3. Parengti trys maksimalūs tarifai (šilumos punkto priežiūros tarifas, šildymo sistemos vamzdyno priežiūros tarifas ir karšto vandens tiekimo sistemos vamzdyno priežiūros tarifas) konkrečiam daugiabučiam namui bus taikomi priklausomai nuo to, kurios sistemos name yra įrengtos.

Jei name yra šilumos punktas, šildymo sistemos vamzdynai ir karšto vandens tiekimo sistemos vamzdynai, bus taikomi visi trys maksimalūs tarifai (1, 2 ir 3 lentelės).

Tokiu atveju šildymo ir karšto vandens sistemų priežiūros (eksploatavimo) maksimalus tarifas

Smax = SŠp max + SŠs max + SKvs max Eur/ per mėnesį be PVM/1 m2 pastato naudingojo ploto metus;

čia: SŠp max – priežiūros (eksploatavimo) maksimalios išlaidos šilumos punktui;

SŠs max – priežiūros (eksploatavimo) maksimalios išlaidos šildymo sistemai;

SKvs max – priežiūros (eksploatavimo) maksimalios išlaidos karšto vandens sistemai.

**2. Šiuo metu esantis teisinis reglamentavimas**

2.1. Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis;

2.2. Lietuvos Respublikos šilumos ūkio įstatymo 32 straipsnio 7 dalies 4 punktas;

2.3. Valstybės kainų ir energetikos kontrolės komisijos 2003 m. rugpjūčio 7 d. nutarimu „Dėl daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“ patvirtintos Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodikos (Valstybės kainų ir energetikos kontrolės komisijos nutarimo Nr. O3-577 2015-10-30 redakcija) 2 punktas;

**3. Galimos teigiamos ir neigiamos pasekmės priėmus siūlomą tarybos sprendimo projektą:** **Teigiamos pasekmės.**

3.1. Bus įvykdytos teisės aktų nuostatos.

3.2. Diferencijuoti daugiabučių namų šildymo ir karšto vandens sistemų priežiūros (eksploatavimo) maksimalūs tarifai bus susieti su namų ir šildymo sistemų ypatumais, todėl skatins šildymo sistemas laiku atnaujinti.

**Neigiamos pasekmės**. Nenumatoma.

**4. Priemonės sprendimui įgyvendinti:** Nenumatoma.

**5. Lėšų poreikis ir jų šaltiniai (prireikus skaičiavimai ir išlaidų sąmatos)** Nenumatoma.

**6. Vykdytojai, įvykdymo terminai**

Daugiabučius namus administruojanti įmonė.